tomron87/hebrew-wikipedia-sentences-corpus huggingface dataset:
עם זאת סיבלות של תינוקות לחלב אתון חייבת להיות קודם כל מוערכת סובייקטיבית, תחת השגחה רפואית ולאחר ביצוע של בדיקות אלרגיה ספציפיות.
השימוש בחלב אתון אצל תינוקות מתחת לגיל שישה חודשים לא מומלץ מאחר שהיו לכך בעבר הקשרים למקרי מוות בעריסה, הורדת החסינות של התינוק עקב זיהומים וירידה ביכולות של התינוק לקלוט קולוסטרום.
חלב אתון דומה לחלב אם מבחינת תכולות הלקטוז, החלבונים, המינרלים ותכולת חומצת האמינו השומנית אומגה 3 שבו.
במונחים של אנרגיה, למרות תכולת הלקטוז הגבוהה בחלב אתון, ממוצע תכולת השומן הוא נמוך.
בשימוש בתזונת תינוקות, לרוב מוסיפים לחלב אתון שמן ממקור צמחי (4 מ"ל/פר 100 מ"ל חלב) כדי לחקות את האנרגיה הגבוהה יותר שיש בחלב-אם.
חלב אתון מכיל מרכיבים שמחזקים את מערכת החיסון, (במיוחד ליזוזומים ולקטופרין) שמסייעים בהגנה מפני מחלות וזיהומים אצל תינוקות.
בנוסף לכך, הטעם והמראה של חלב אתון נמצא כאטרקטיבי בעיני ילדים.
חלב אתון וסוסה יכול להיחשב כמצע מתאים לייצור משקאות פרוביוטיים.
השימוש בחלב אתון/סוסה מותסס הוא מסורת עתיקה במרכז אסיה, וישנם משקאות המיוצרים ממנו כמו למשל קומיס או איירג, חלב סוסות מותסס פופולרי מאוד באסיה ורוסיה; אבל יש גם גרסאות מסורתיות העשויות מחלב אתון.
במונגוליה, שם הקומיס הוא המשקה הלאומי, יש אמירה שטוענת כי "קומיס מרפא 40 מחלות".
נאמר שקלאופטרה, מלכת מצרים העתיקה, התרחצה באמבטיות חלב אתונות כדי לשמר את יופיו וצעירותו של עורה.
האגדה מספרת כי נדרשו לא פחות מ־700 אתונות כדי לספק את כמות החלב שנדרשה לאמבטיה היומית שלה.
זה היה גם המקרה של פופיאה סבינה (30–65), אשתו השנייה של הקיסר הרומי נירון קיסר, שמופיע בתיאורו של פליניוס הזקן של סגולות חלב אתון לעור:
"בדרך כלל מאמינים שחלב האתון משפיע על קמטים בפנים, הופך את העור לעדין יותר ושומר על בהירותו של העור: וזו עובדה ידועה, שחלק מהנשים נוהגות לרחוץ את פניהן שבע פעמים ביום, תוך שמירה קפדנית על המספר הזה.
פופיאה, אשתו של הקיסר נרו, הייתה הראשונה שעסקה בכך; אכן היו לה אמבטיות ישיבה, שהוכנו אך ורק עם חלב אתון, ולשם כך נהגו כוחות שלמים של חיילים להשתתף במסעותיה".
המשורר הרומאי אובידיוס (43 לפנה"ס – 18 לספירה) מרמז בשירו Medicamina Faciei Femineae(אנ') על מסכות יופי שנעשו תוך שימוש בחלב אתון.
על פי הדיווחים, גם פולין בונפרטה (1780–1825), אחותו של נפוליאון, השתמשה בחלב אתון לטיפול בעור שלה.
חלב אתון בשימוש בתעשיית הקוסמטיקה
בשנים האחרונות ענף הקוסמטיקה מתמקד בעיקר במוצרים המיוצרים עם רכיבים טבעיים והוא מכוון לצריכה בת-קיימא.
בגלל מקורו הטבעי, רכיבי חלב זה מתאימים בתחומים רבים לצורכי הקוסמטולוגיה.
מחקר שנעשה לאחרונה על קרם המכיל חלב אתון הראה יתרונות שונים לעור.
תוצאות אלו קשורות ליעילות של מרכיבים שונים בחלב אתון, כמו למשל: פרוטאינים, מינרלים, ויטמינים, חומצות שומן חיוניות, אנזימים ביו-אקטיביים וקו-אנזימים שמספקים לעור הזנה מאוזנת ולחות מספקת.
תכולת ויטמין C גבוהה בו במיוחד (כמעט פי 4 מתכולתו בחלב פרה).
חלב אתון מכיל יותר לקטופרין מחלב פרה ומגוון ניכר של ליזוזימים (1–4 מ"ג/מ"ל, עם תלות בשיטת המדידה הנבחרת (כימית או מיקרוביולוגית).
מסיבות אלו יש לחלב הזה פוטנציאל, כאשר נעשה ממנו מוצר בתרכובות נכונות, להפחית בעיות עוריות שונות כמו למשל: אקזמה, אקנה, פסוריאזיס והרפס, ויש לו מאפיינים המרגיעים סימפטומים.
חלק מהחוקרים העריכו ראשונית האם השימוש בקרם פנים המיוצר מחלב אתון השפיע על התפיסה של היבטים חושיים מסוימים.
התוצאות הראו כי מטופלים בעלי עור יבש שטופלו בקרם זה העריכו אותו בשל ההיבטים התחושתיים הבאים: פיזור, מראה כללי, רכות, לחות ויעילות כללית.
השיפוט הכללי הביא גם לתוצאות גבוהות במבדקים שנעשו לגבי קרם פנים המבוסס על חלב אתון.
כיום, עדיין משתמשים בחלב אתון בייצור סבונים וקרמים.
חלב אתון מפוסטר בתהליך פיסטור ארוך או מהיר (HTST)
חלב אתון ליפוזידי (קפוא מיובש)
מוצר זה מיועד לשמירה על האיכות הביולוגית הגבוהה ביותר של חלב אתון, כך שהוא שומר על תכונותיו התזונתיות, התפקודיות והקוסמטיות.
זה אפשרי מכיוון שבתהליך הייבוש וההקפאה החלב נשמר תחת ואקום בטמפרטורות נמוכות.
במהלך תהליך זה המים מוסרים על ידי סובלימציה.
התוצאה היא בערך עשרה אחוזים מהחומר המוצק מה שמכונה חלב אתון ליפוזידי (lyophilized) (או מיובש בהקפאה).המוצר הוא בצורת אבקה הקלה לשיחזור.
יש לארוז את המוצר ללא חמצן.
העמידות של המוצר גבוהה, הוא יכול אף להישמר לשנתיים.
לסיכום, הטיפול בליופיליזציה (ייבוש בהקפאה) של חלב אתון הראה שהצבע הטבעי, הטעמים, החומרים המזינים והחומרים הביואקטיביים בחלב אתון נשמרו טריים.
במקום זאת, בשיטת הייבוש בריסוס, דרך נוספת לייבוש מוצרים, מחממים את החלב ואז ויטמינים וחומרים ביו-אקטיביים חשובים אחרים יכולים ללכת לאיבוד.
בנוסף תהליך של ייבוש בהקפאה אינו דורש שימוש בחומרים משמרים כימיים וניתן לצרוך אותו בקלות ולחדש אותו בקלות.
עם זאת, לשיטה זו יש עלויות גבוהות שנהוגות רק על ידי מספר מצומצם של חברות.
קל למצוא את המוצר הזה באיטליה, שם נמכר לראשונה באופן מסחרי, אך יכול להיות קשה למצוא אותו מחוץ לאירופה.
הצבע חלב הוא צבע מים לא רעיל.
ניתן ליצור אותו באמצעות שילוב של חלב וליים, בדרך כלל עם פיגמנטים שמוכנסים לצבע.
במקרים אחרים מעורבב בוראקס עם הקזאין של החלב על מנת להפוך את הקזאין לחומר משמר.
השימוש בחלב לצביעה קיים מזה אלפי שנים.
הוא עשוי מרכיבים טבעיים והוא בטוח ולא רעיל.
עם זאת, מכיוון שצבעים על בסיס שמן וצבעי אקריליק מיוצרים בתקופה המודרנית בכמויות גדולות, מחירם יכול להיות נמוך יותר בהשוואה לעלות הצביעה בחלב, שלרוב מיוצר ונמכר בכמויות קטנות.
מכשול נוסף לשימוש בו הוא שהוא לא מעורבב מראש.
הצבע נמכר לרוב על בצורת אבקה, בשילוב קזאין וסיד.
לאחר הוספת מים, הסיד מתערבב עם הקזאין, ויוצר צבע עמיד שניתן להשתמש בו רק על משטחים נקבוביים.
לפני המצאת האקריליק, רוב צבעי הבית יוצרו מקזאין.
ישנו מספר גדול של מסמכי ייצור שמתווים את ייצור החלב כצבע בקנה מידה תעשייתי.
צבע חלב המורכב משילוב של בוראקס יכול להשתמר במשך שישה חודשים או יותר אם הוא אטום כדי לשמור על הלחות.
אולם, עם הזמן, השילוב יתפרק.
חלאסרטן היא עמותה ישראלית, הפועלת על בסיס התנדבות למען מתן תמיכה בחולים אונקולוגיים צעירים.
על פי "האגודה האירופית לאונקולוגיה רפואית", הארגון משרת חולים סרטן צעירים בגילאי 18–44, באמצעות פעולות שונות.
העמותה מתמקדת בעיקר בחולים עם סרטן השד, מלנומה, לימפומה, סרטן המעי הגס, לוקמיה ועוד.
העמותה מציעה לחולי סרטן קהילה אשר מאפשרת למטופלים להקל על תחושת הבדידות שלהם ולהפחית מרמת החרדה.
מטרות הארגון כפולות: ראשית, לאפיין את פרופיל המשתמשים של חולים צעירים חולי סרטן, את יעדיהם ואת צורכיהם שלא נענו; שנית, "להשפיע על עמדות מוסדות המדינה הרשמיים" בתחום החקיקה והטיפול בחולי סרטן.
סקרים חיצוניים מראים כי מטופלים רואים בעמותה לא רק מקור אמין למידע רפואי, אלא גם מנטורינג של מטופלים חדשים על ידי מחלימים מסרטן.
בשנת 2016, זוהר יעקובסון, מייסדת מרכז טל ישראלי לאונקולוגיה אינטגרטיבית, חברה לשירה קופרמן-סגל, בכדי להעניק "פתרון הולם לצעירים חולי סרטן".
לדברי יעקובסון, הייתה "מסגרת לילדים ומסגרת למבוגרים – אבל לא הייתה מסגרת עבור מישהו שנמצא בשיא חייו, לומד, [...] ופתאום נדחף לבית חולים ללא מסגרת לאנשים בגילו."
המיזם נקרא "חלאסרטן", הלחם של המילים חלאס וסרטן.
הגישה למטופלים הראשונים נעשתה באמצעות מדיה חברתית, בשל גילם הצעיר והגישה הקלה שלהם למדיה דיגיטלית ולחומרים מקוונים.
זמן קצר לאחר הקמתה הגיעה הקהילה הדיגיטלית של העמותה ליותר מ-25,000 משתתפים.
הארגון, בתמיכת Merck Sharp & Dohme (MSD), סייע לחולי סרטן צעירים בדייטים ובאינטראקציות חברתיות.
הקהילה התמקדה ב"פתיחת שיח שעלול להיות קשה או לא נוח, בניסיון להסיר את אלמנט המבוכה" המזוהה עם המחלה.
כתוצאה מסקרים פנימיים שערכו חברי קהילת חלסארטן, נוצר הצורך ליצור מפגש בין מטופלים חדשים לבין חברי הקהילה שהם ניצולי סרטן.
כך החלה חלאסרטן לפנות לחברי הקהילה שהחלימו מסרטן, וביקשה מהם להפוך לחונכים עבור חולי סרטן צעירים שאובחנו לאחרונה.
כך החלו לפעול הקליניקות של העמותה.
לאחר הצלחת הקהילה הדיגיטלית, ולאחר בחינת הצרכים הבלתי מסופקים והאתגרים הייחודיים השונים של חולי סרטן צעירים, הקימה חלסארטן מרפאות ייעודיות בבתי חולים עם מרכזים אונקולוגיים גדולים למבוגרים צעירים.
יוזמה זו כללה את בית החולים רמב"ם בחיפה, עם צוות ייחודי לעניין, כולל ניצולי סרטן שהציעו חניכה ותמיכה לחולים חדשים.
תפקידם של המחלימים החונכים היה להעמיד לרשות המטופלים החדשים את מגוון הכלים הדיגיטליים שחברי הקהילה מספקים לטובת צורכיהם הייחודיים של המטופלים.
מלבד תוכנית המנטורינג, הקליניקות כוונו גם לזהות "צווארי בקבוק" אשר מקשים על חולים לקבל ייעוץ בכלל יחידות בתי החולים וקופות החולים.
הקליניקה, בהיותה רב תחומית, החלה להציע למטופלים סיוע במצוקה רגשית סביב המחלה, תוך התייחסות לנושאים כמו שימור פוריות, השפעות הורמונליות וגיל מעבר מוקדם, תפקוד מיני ושיקום, כמו גם צרכים פסיכו-סוציאליים כמו התמודדות עם הורות צעירה, מערכות יחסים חדשות, בדידות, וחזרה לעבודה.
בניגוד למחלקות אונקולוגיות אחרות המיועדות לחולי סרטן בכל הגילאים הגדולים, תוכניות המרפאה למבוגרים צעירים החלו להתמקד ב"שמירת פוריות, הצעת הדרכה והעמדת נושאים אלו בראש סדר העדיפויות." זה, בהיותו נושא אקוטי עבור חולות סרטן צעירות.
בעקבות הצלחתה של מרפאת חלסרטן בבית החולים רמב"ם בחיפה, פנה בית החולים שיבא ברמת גן לחלסארטן והציע להקים מרפאה דומה בתוך בית החולים ברמת גן.
מרפאת שיבא נועדה ליצור "מערכת תומכת מותאמת אישית" לכל מטופל.
התוכנית כללה סיוע במגוון רחב של תחומים, כולל היבטים חברתיים, מצב רגשי, תפקוד קוגניטיבי, שיקום תפקודי, מערכות יחסים, מיניות ודימוי גוף, פוריות, גיל המעבר ואנדרופוזה.
אחת התוכניות שחלאסרטן יזמה בשיבא הייתה "מועצת מטופלים צעירים".
מועצה זו של רופאים וחולים משותפים מתקיימת מעת לעת כדי לדון ולתרום לעיצוב פעילויות העמותה, כאשר המטופלים עצמם מציעים שיפורים בתנאי הטיפול המוענקים להם.
בעקבות המעקב אחר התוכנית בבית החולים רמב"ם ובבית החולים שיבא הוצגו תוצאות פעילות התכנית במטרה ליישם את התוכנית ברמה הארצית בישראל.
מאבק למען שוויון עבור חולים ומחלימים מסרטן
הארגון שואף להכיר בצרכים המיוחדים של חולי סרטן צעירים כמו גם של ניצולי סרטן.
בישראל 60% מהמחלימים הצעירים מסרטן לא מועסקים לעבודה.
בנוסף, בשל פוליסות ביטוח חיים, ניצולי סרטן צעירים אינם זכאים למימון כלשהו של בית או משכנתה.
חלאסרטן פתחה בקמפיין לאומי להעלאת המודעות ולשינוי חקיקה.
חלאסרטן פעלה כדי לסייע לחולי סרטן בהליכים בירוקרטיים ממשלתיים.
בעקבות קמפיין לאומי הועברה חקיקה חדשה במסגרת רשות המיסים, הביטוח הלאומי ומשרד התחבורה.
כל חולי הסרטן קיבלו מעמד ייחודי בכל משרדי הממשלה, וכתוצאה מכך קיבלו שירותים ייחודיים המציעים שירות מזורז וכן סיוע דיגיטלי.
מיזם "הגל הירוק" הוא מיזם המנגיש שירותי מדינה עבור חולים ומחלימים מסרטן.
המיזם נוצר משיתוף פעולה של חלאסרטן ועידן מגידיש שאשתו חלתה בסרטן השד ומטרתו בין היתר לסייע לחולים ומחלימים מסרטן במיצוי זכויות, קיצור וייעול תהליכים בירוקרטיים.
רמב"ם - הקריה הרפואית לבריאות האדם
המרכז הרפואי ע"ש חיים שיבא – תל השומר
המרכז הרפואי תל אביב ע"ש סוראסקי
בשנת 2016 הוענק לחלאסרטן "פרס החדשנות הישראלי" על ידי איגוד השיווק הישראלי.
בשנת 2020, כהוקרה על פעילותה, הוענק לאגודת חלאסרטן פרס זוסמן מארגון הג'וינט למצוינות בפיתוח שירותים חברתיים.
העמותה הוכרה בזכות יצירת פתרונות יצירתיים עבור חולי סרטן.
על פי ועדת הפרס, העמותה "מבקשת לשנות את התפיסה הרווחת כי חולי סרטן הם באחריותם הבלעדית של אנשי מקצוע בתחום הרפואה, ושמה דגש על יצירת קהילה.
זו, בתורה, מסייעת למערכת הבריאות לשפר את שירותיה."
חלב חזירים הוא חלב המיוצר מחזירים, והוא נצרך בדרך כלל על ידי חזרזירים.
הוא דומה בהרכבו לחלב פרה, אך הוא מכיל יותר שומן ומים.
חלב חזירים נצרך על ידי בני אדם לעיתים רחוקות מאוד, ואינו נחשב למוצר חקלאי בר-קיימא.
נעשו מספר ניסיונות לייצר גבינה מחלב חזירים, חלקם היו מוצלחים.
חלב חזיר מכיל 8.5% שומן לעומת 3.5% בחלב פרה.
יש לו הרכב קולוסטרום דומה לחלב פרה מבחינת חלבון, שומן ולקטוז.
חזירים שנמצאים בדיאטה עשירה בחלבון מייצרים יותר חלב בהשוואה לחזירים בדיאטה דלת חלבון.
הוא מתואר גם כבעל טעם עז יותר מחלב עיזים, ונראה מימי יותר מחלב פרה.
חלב חזירים לא נחשב מתאים למאכל אדם, או לייצור מסחרי ממספר סיבות.
חזירים נחשבים לחיה קשה לחליבה.
החזירה עצמה נרתעת מחליבה, יכולה לא לשתף פעולה או להיבהל מנוכחות אנושית, וחזירות מניקות עשויות להיות אגרסיביות למדי.
לחזירות יש 8 עד 16 פטמות קטנות, כל אחת נותנת מעט חלב למשך זמן קצר.
זמן החליבה של חזירה יכול להימשך כחמש עשרה שניות לעומת עשר דקות אצל פרה.
חזירה עשויה לייצר רק כ-10 קילוגרם חלב ליום, לעומת פרה שיכולה לייצר 40 ק"ג חלב ביום.
(כמות הייצור נאמדה באמצעות שקילת חזרזירים לפני ואחרי היניקה.) בנוסף, אף מכונת חליבה קיימת לא מיועדת לחיבור לסביבות תריסר פטמות וחילוץ חלב למשך 15 שניות בלבד.
לבסוף, חזירות, בניגוד לפרות, לא יכולות להיכנס להריון בזמן הנקה, מה שהופך את פעולת חליבת החזירות לעוד פחות כדאית.
גבינה המיוצרת מחלב חזירים תוארה כבעלת טעם מרוכז ומועצם של חלב חזירים.
השף אדוארד לי הכין גבינת ריקוטה מחלב חזירים ותיאר כטעימה מאוד.
חקלאי הולנדי ייצר את אחת מגבינות הניסוי הראשונות מחלב חזירים.
לא פחות מעשרה אנשים עבדו כדי לחלוב את החזירים במשך עשרות שעות.
כמה מהניסיונות לייצר גבינה נכשלו, אך הם הצליחו לבסוף לייצר מספר קילוגרמים ודיווחו כי טעמה של הגבינה "גירי ומעט מלוח" ובהשוואה לגבינות אחרות, היא "מלוחה וקרמית יותר, אך גם גרגירית יותר".
הגבינה נמכרה לקונה אנונימי בארגון צדקה לילדים תמורת 2,300 דולר לק"ג.
המחיר שהושג היה גבוה יותר מזן הגבינה היקר ביותר המכונה גבינת פולה, המיוצרת מחלב החמור הבלקני הסרבי.
סוזנה מונטגומרי, הרוזנת מאגלינטון נהגה לשטוף את פניה בחלב חזירים ואז לשתות אותו.
היא המליצה על טיפול זה לאחרים, מכיוון שהאמינה שהוא עוזר לשמור על הגזרה והעור.
"חלב ודבש" היא קלטת ילדים שהופקה על ידי "הד ארצי" (ובהמשך גם על ידי "קלסיקלטת") ויצאה בשנת 2001 ע"ג קלטות וידאו.
מאוחר יותר הופצה כתקליטור DVD.
זהו הסרט הראשון מסדרת "סודות מתוקים".
השירים שודרו ב"הופ!" וב"ילדות ישראלית".
הילדים נועה ואלון יוצאים עם אביהם שרון לגלות סודות מתוקים אצל סבא וסבתא במושב.
ארץ זבת חלב ודבש (גרסה מוארכת לשיר)
חלב אפוי הוא מגוון של חלב מורתח שהיה פופולרי במיוחד ברוסיה, באוקראינה ובבלארוס.
המשקה נעשה על ידי בעבוע של חלב על אש נמוכה במשך שמונה שעות או יותר.
חלב אפוי היה פופולרי יחסית גם מחוץ לרוסיה.
הוא נחשב לטעים יותר מחלב מבושל, ותואר בספרות הרפואית כמתאים וקל יותר לעיכול.
המתכון הפשוט ביותר שהוצע על ידי ספרי בישול מהמאה ה-19 לחלב אפוי הורה להשאיר חלב בתנור למשך הלילה, אולם ניתן היה למצוא גם מתכונים משוכללים יותר.
באזורים כפריים, חלב אפוי נוצר על ידי השארת קנקן חלב מבושל בתנור למשך יום או לילה עד שהוא צופה בקרום חום.
חשיפה ממושכת לחום גורמת לתגובות בין חומצות האמינו של החלב לבין הסוכרים, וכתוצאה מכך נוצרת תגובת מייאר היוצרת תרכובות מלנואידין המעניקות לחלב צבע קרמי וטעם קרמלי.
הרבה מאוד לחות מתאדה, וכתוצאה מכך מתרחש שינוי במרקם.
הכיריים בבית עץ רוסי מסורתי (איזבה ברוסית: Изба) מחזיקים "טמפרטורות בישול משתנות על סמך מיקום המזון בתוך התנור".
כיום מייצרים חלב אפוי בקנה מידה תעשייתי.
למשל חלב צרוב, שהוא נקי מחיידקים ומאנזימים וניתן לאחסן אותו בבטחה בטמפרטורת החדר עד ארבעים שעות.
חלב אפוי תוצרת בית משמש להכנת מגוון עוגות, פשטידות, פאיים ועוגיות.
צריכה לטווח ארוך של חלב אפוי עשויה לסייע בפתרון אלרגיה לחלב.
עם זאת, במקרים מסוימים, הסובלנות שנרכשת בדרך זו מתבטלת עם הזמן והאלרגיה חוזרת.
ריאז'נקה ווארנץ הם מוצרי חלב אפוי מותסס, סוג של יוגורט מסורתי.
זהו משקה ארוחת בוקר נפוץ באוקראינה, בבלארוס וברוסיה.
בקהילות איכרים, וארנץ נוצר בתנור המזרח סלאבי המסורתי על ידי "אפיית חלב מוחוץ לצבע חום זהוב".
בעידן הסובייטי, השם "ריאז'נקה יושם על משקה שיוצר על ידי הממשלה בצבע קרם ללא כרום.
"חלב" (הופץ באנגלית בשם "The Milky Way") הוא סרט דרמה משנת 2024 של הבמאית מאיה קניג, שהופק בקו-פרודוקציה ישראלית-צרפתית.
הסרט עוסק בטאלה, מוזיקאית מרוששת ואם צעירה שבדיוק ילדה את בתה הבכורה, אשר מתחילה לעבוד ב"שביל החלב", מחלבת חלב אֵם מודרנית ומצוחצחת.
הסרט היה מועמד ל-10 פרסי אופיר, בהם גם לסרט העלילתי הטוב ביותר, וזכה בפרס התסריט הטוב ביותר.
נטלי 'טאלה' שירזי (הילה רוח) היא מוזיקאית מרוששת ואם צעירה וחד-הורית שבדיוק ילדה את בתה הבכורה שלג.
מאחר שהיא לא מצליחה להתפרנס כמוזיקאית, היא מחליטה לעבוד ב"שביל החלב", מפעל המגייס את שירותן של אימהות טריות לצורך שאיבת חלב אם על מנת לספקו לאימהות בעלות אמצעים שאינן מעוניינות או יכולות להניק בעצמן.
במפעל מקפידים על משטר בריאותי ומחמיר, על מנת שהחלב יצא באיכות גבוהה ומשובחת.
לאחר שטאלה נתפסת מעשנת סיגריה, מנהלת המפעל (טלי שרון) מוסרת לה שהיא מקבלת קנס של 500 שקלים והשעיה לארבעה ימים, עד שהחלב יתנקה מהניקוטין.
בצאתה מהמפעל, היא תופסת טרמפ עם שליח החלב, ומתלווה אליו לקו החלוקה.
השליח מחליט להסיע אותה עד לביתה, ובדרך עוצר בנקודות החלוקה השונות על מנת לספק את החלב לרוכשים המתאימים.
השליח עוצר ליד בית משפחת לוין העשירה, משפחה הכוללת את הזוג נילי (הדס ירון) ואיתן (עומר ברנע) ואת בנם הבכור לביא.
טאלה מגלה שהחלב שנמסר להם הוא החלב שלה, ומחליטה להיכנס ללא ידיעת הנהג לבית משפחת לוין, להסתתר בשירותים, ולהציץ על חייה של נילי.
בכך היא מתוודעת לעובדה כי היא חוגגת יום הולדת.
כשהנהג יוצא מבית משפחת לוין ורואה שטאלה נעלמה, הוא מחליט לנסוע ונוטש את טאלה.
טאלה מחכה עד שהשטח יתפנה והיא תוכל לצאת מהבית.
אולם, כשהיא יוצאת, היא מגלה ששכחה את הטלפון הנייד שלה בשירותים.
היא מחליטה לחזור לבית במסווה של זמרת, אותה הזמין איתן לכבוד יום ההולדת, ומבצעת לכבודה את "מי מפחד מגברת לוין".
בזמן שנילי שמחה מההפתעה, טאלה מבקשת ללכת לשירותים.
היא משיגה את הטלפון שלה ויוצאת מהבית.
רגע לפני שהיא יוצאת מהבית, נילי עוצרת אותה, מתחקרת אותה ומספרת לה שהיא יודעת שאיתן לא שכר את שירותיה.
נילי מזמינה עבור טאלה משטרה, והם לוקחים אותה למעצר.
לאחר שטאלה שוהה במעצר, היא מגלה שנילי שחררה אותה בערבות, והיא מציעה להסיע אותה הביתה.
לפני שטאלה יוצאת מהמכונית, נילי מציעה לה שתשכור את שירותיה ואף תסדר עבורה מגורים בתמורה לכך שהיא תספק לה חלב באופן פרטי, כיוון שהיא לא סומכת על החלב שיוצא מהמפעל ואף מחכה לתוצאות בדיקה שאמורות לבחון את איכות החלב.
טאלה נותנת לה 10 מ"ל חלב לצורך השוואה לחלב מהמפעל והולכת.
היא מגיעה אל אמא שלה (אורלי רות פלדהיים), ששמרה עבורה על שלג, והיא נוזפת בה על חוסר האחריות שלה.
טאלה עוזבת את הבית של אמא שלה, שם היא ושלג גרות, ומבקרת את עודד (קוסטה קפלן), בן זוגה לשעבר של טאלה ואב ביתה.
הוא מתוודע לעובדה שיש להם ילד יחדיו ומתקשה לעכל זאת, בעוד שהיא מגלה כי הוא המשיך הלאה.
לאחר מכן, היא עוברת להתגורר ללילה אצל שושנה, חברה מהמפעל שהכירה עוד כשהיו אחת ליד השנייה בחדר הלידה.
היא מחליטה לכתוב לנילי ועוברת לגור בביתה.
טאלה מספקת חלב עבור הבן של נילי, ובמקביל נהנית מהשהות בבית של נילי ומחברתה.
בערב אחד, בו איתן מגיע לביתו ומכיר את טאלה, הוא לוקח את נילי לשיחה בחדר שלהם.
טאלה מתוודעת דרך המוניטור שבחדר שלהם שתוצאות הבדיקה הגיעו לפני מספר ימים והחלב מהמפעל תקין.
בבוקר למחרת, טאלה מבשרת לנילי שהיא אמורה לחזור לעבוד ב"שביל החלב", אך היא מתעקשת להמשיך לשכור את שירותיה.
לאחר שטאלה מגייסת מספיק כסף, היא מחליטה להקליט שיר אשר יסגור לה את האלבום שהיא יוצרת.
באמצע ההקלטות היא הולכת לשאוב חלב, אך כשהיא מגלה במהלכן שהיא מאחרת לבית משפחת לוין, היא יוצאת ושוכחת את הבקבוק עם החלב במקרר שבאולפן.
כשהיא מגיעה לבית לוין, היא נתקלת בבכיו המר של לביא לוין הרעב, אחוז בידיה של המטפלת ההודית שלו, אנג'י.
בכדי להרגיע את התינוק האומלל, טאלה מחליטה להניק אותו.
כשנילי חוזרת הביתה ורואה את המתרחש, היא זועמת על טאלה, מה שמפרק את הברית ביניהן וגורם לטאלה לעזוב את ביתה של נילי ולחזור לבית אימה.
טאלה חוזרת לעבודה במפעל כשהיא שבורה מהמאורעות האחרונים מה שמביא אותה בסופו של דבר לשבור את הכלים, לקחת את שלג בתה ולעזוב את המפעל לצמיתות.
שםדמותהילה רוחנטלי 'טאלה' שירזיהדס ירוןנילי לויןטלי שרוןמנהלת המפעלסמירה סרייהמנארמעיין תורג'מןבטיסימור דניאלשושנהיבגני מוליבוגהשליח החלבאורלי רות פלדהייםאמא של טאלהקוסטה קפלןעודדעומר ברנעאיתןטליה ברטפלדעובדת במפעלמילאן בללתישלגאליזבט קדםאחות במפעלנוריה דינה לוזינסקימטפלת בשמרטפייה
הבכורה העולמית של הסרט הייתה ב-14 בנובמבר 2023, בפסטיבל הסרטים ה-27 בטאלין, ולאחר מכן הוקרן ב-10 ביוני 2024, בפסטיבל "Israel Film Center", ב-20 ביולי 2024, בפסטיבל הקולנוע ה-41 בירושלים, וב-26 ביולי 2024, בפסטיבל הסרטים היהודי ה-44 בסן פרנסיסקו.
בתחילת אוגוסט 2024, זכויות ההפצה של הסרט בצפון אמריקה נרכשו על ידי Greenwich Entertainment.
הסרט הופץ לבתי הקולנוע בישראל ב-13 במרץ 2025.
תהליך הכתיבה נמשך קרוב לעשר שנים, שבמהלכן קניג, במקביל לכתיבה, התפרנסה בעיקר מעריכת וידאו של סדרות וסרטים רבים ("על הספקטרום", "רק להיום", "קצפת ודובדבנים", "ולריה מתחתנת" ועוד).
הרעיון ללהק את הילה רוח לתפקיד הראשי נבע מתוך החיפוש אחר שחקנית שתוכל גם לשיר ולנגן, שכן הדמות היא מוזיקאית.
קניג סיפרה כי המפיקים חששו מן הליהוק של רוח, חסרת הניסיון הקולנועי.
הדבר נכון גם באשר לליהוק של הדס ירון, שנבחנה תחילה לתפקיד של טאלה.
צילומי הסרט ארכו 20 יום, והעריכה נמשכה כחצי שנה.
הסרט הופק בתמיכת קרן הקולנוע הישראלי, הקרן החדשה לקולנוע וטלוויזיה, CNC ויונייטד קינג.
הסרט זכה בפרס ענת פרחי לתסריט בתחרות הישראלית בפסטיבל הקולנוע ירושלים.
בנימוקי השופטים נכתב: "רעיון מקורי, הניצול התעשייתי של חלב-אם הופך לסאטירה מורכבת, חברתית ונושכת ולמטאפורה לקשר אמהי".
מרקו סטויליקוביץ' מ-Cineuropa כתב כי "חלב מספק שילוב של נושא רציני ומגע עדין - דבר שנדיר יותר ויותר בפסטיבלי קולנוע כיום".
ליאור זלצמן מ-Kveller כתבה שהסרט "אפל, אבל הוא גם עדין ונדיב לכל הדמויות הנשיות שלו".
אבנר שביט מ"וואלה" כתב על הסרט כי הוא "קולנועי להפליא מן השנייה הראשונה ועד האחרונה".
יאיר הוכנר מאתר "סרט" כינה את "חלב" "סרט מופלא", ושיבח את צוות השחקניות בסרט.
בנימין טוביאס כתב ש"לא הכל מושלם ב"חלב".
לעיתים המהלכים מהונדסים מדי, ובעיקר במערכה האחרונה הוא מאבד אנרגיה לקראת סיום מעט מלאכותי ותחושה שקניג סוגרת כל מיני קצוות ומנחיתה בלונים שהפריחה לאוויר כדי להחזיר את הגיבורה לנקודת איזון.
ובכל זאת, כסרט נוגע ומשעשע על הורות ועל רגשות האשמה הנלווים אליה, הוא חד, מוצלח ומעורר אהדה – לאמהות, לאבות ולכלל הצופים."
המוזיקה לסרט נכתבה על ידי אסא רביב, תום מאירה ארמוני, והילה רוח.
ב-5 בספטמבר 2024 ערכו בקולנוע יפו השקה של הפסקול.
חלב מתורבת הוא תחליף בר-קיימא לחלב טבעי, הדומה בהרכבו, אך אינו מופק מיונקים כגון פרות או עזים.
בשונה מתחליפי חלב מן הצומח, בהם חסרים חלבוני חלב ורכיבים נוספים בעלי חשיבות תזונתית וקולינרית, אחת המטרות בתחליף מסוג זה היא לשמר את ההרכב התזונתי של החלב הטבעי, תוך שליטה יותר מדויקת בהרכב.
בדומה לתחליפים מן הצומח, לתחליפים אלו יש יתרונות סביבתיים משמעותיים, ובנוסף חלקם הגדול יכול לשמש כתחליף לחלב טבעי עבור טבעונים הנמנעים משתיית חלב מסיבות אידאולוגיות.
ניתן להשתמש בחלב מסוג זה כדי לייצר מוצרי חלב נוספים, הדומים לאלו שמיוצרים מחלב רגיל.
כבר היום קיימות מספר חברות בשוק אשר משווקות מוצרי חלב המיוצרים באופן הזה.
מאז סוף תקופת האבן, האנושות השתמשה בתסיסה לייצור מזון ושתייה – זה עדיין התהליך הבסיסי בו אנו משתמשים כיום בהכנת בירה, יין ויוגורטים.
תסיסה מדויקת הולכת צעד אחד קדימה – זהו תהליך יעיל ביותר שבו משתמשים במיקרואורגניזמים לייצור חלבונים וביומולקולות אחרות.
תסיסה מדויקת פועלת על ידי קידוד רצפי DNA של חלבון חלב, אשר הועתקו ממסד נתונים דיגיטלי למיקרואורגניזמים, כגון שמרים או פטריות.
לאחר מכן מתסיסים אותם עם חומרים מזינים וסוכרים במכלי תסיסה.
במהלך תהליך זה, חיידקים ייחודיים אלו מייצרים חלבונים זהים לאלה אשר מצויים בחלב קונבנציונלי המיוצר על ידי בעלי חיים.
לבסוף, החלבונים עוברים סינון לבידוד חלבוני חלב טהור, כך שיהיה ניתן להשתמש בו ליצירת מוצרי חלב שהם נטולי מוצרים מהחי.
ישנן שיטות נוספות לייצור חלב מתורבת אשר מבוססות על תהליכים של הנדסה גנטית.
אחת השיטות מתבססת על תרבית של תאי חלב – תאי עטין (אשר מפיקים את החלב) נאספים ומורבים במעבדה.
בדרך זו יוצרים במעבדה רקמה פעילה המסוגלת להפיק חלב בדיוק כפי שהוא מיוצר בבלוטות החלב שבעטין החיה, ללא צורך בגידול חיית המשק.
לאחר תהליך זיקוק, מתקבל חלב ראוי למאכל אשר דומה מאוד לחלב טבעי.
תהליך זה נבדל משיטת ההתססה, שבה מיוצרים חלבוני החלב בלבד, ורק לאחר מכן נוספים לשאר חומרי החלב המיוצרים בתהליכים נפרדים.
ישנן מספר חברות המשתמשות בשיטה זו, למשל חברת וילק הישראלית, וחברות נוספות המשתמשות בשיטה דומה להפקת חלב אם מלאכותי.
שיטה חלוצית נוספת מתבססת על הנדסה גנטית של צמחים – קיימות כיום מספר שיטות ביוטכנולוגיות המאפשרות להטמיע בתאי צמח גנים שגורמים לצמח לייצר את חלבוני החלב הרצויים, לדוגמה קזאין.
לתעשיית החלב יש השלכות הרסניות על איכות הסביבה.
נכון ל-2022, מוחזקות בעולם כ-270 מיליון פרות לצורכי תעשיית החלב, וזה גורם לפליטת גזי חממה באחוזים לא מבוטלים, העולים עם עליית הצריכה.
תעשיית החלב דורשת קרקעות רבות למען גידול בעלי החיים, ואף שטחים רבים יותר לצורך גידול המזון להאכלתם של בעלי החיים; למעשה כשני שלישים מהשטחים החקלאיים בעולם משמשים לגידול ותמיכה בחיות משק – לרבות פרות ועזים חולבות.
גידול מזון בעלי החיים דורש כמות רבה של מים – לדוגמה, במערב ארצות הברית, כ-32% מאספקת המים המתוקים משמשת לגידול מזון לחיות המשק.
בגידולים הללו משתמשים גם בכמויות רבות של חומרי ריסוס ודשן, שגורמים לחלק ניכר מזיהום המים והאוויר בעולם.
הערכות מוקדמות משערות כי ייצור חלבוני החלב בהתססה ידרוש פי עשרה פחות מים, פי מאה פחות קרקעות, פי חמישה פחות אנרגיה ופי 25 פחות גידול של יבולים, מאשר הפקה של כמות שווה מחיות.
אחת הסיבות העיקריות להימנעות אידאולוגית משתיית חלב מקושרת לתנאי המחיה של פרות החלב.
בחלק ניכר מתעשיית החלב, פרות החלב מוחזקות בצפיפות גבוהה ובמחזור בלתי פוסק של הריונות, האכלות וחליבות.
על מנת להפיק את החלב, הפרה צריכה להמליט.
לשם כך, הפרות מופרות פעמים רבות במהלך חייהן, והעגלים הנולדים נלקחים מהן זמן קצר לאחר הלידה.
תנאים אלו מקצרים את אורך חייהן של הפרות באופן דרמטי, ופוגעים ברווחתן באופן כללי.
בעת מעבר השוק לחלב המתורבת, נטול בעלי חיים, פגיעות אלה יצטמצמו בעשרות אחוזים עד כמעט לחלוטין.
יתרונות על פני תחליפי חלב מן הצומח
חלב מתורבת אינו תחליף החלב היחידי שמצמצם את החסרונות הנלווים לתעשיית החלב – תחליפי חלב מבוססי חלבונים צמחיים נצרכים בתרבויות מסוימות כבר מאות שנים.
ניתן למצוא תחליפים העשויים מחלבוני סויה (חלב סויה), שקדים, שיבולת שועל ועוד – משקאות אלו משמשים כתחליף לחלב עבור אלו שנמנעים מחלב רגיל מסיבות אידאולוגיות או בריאותיות.
לעומת זאת, אלו אינם נטולי חסרונות – טעמם שונה מטעמו של החלב הרגיל, ולרובם אין את היכולת להתגבן לצורך הכנת גבינות; זאת בעיקר בגלל החוסר בחלבוני חלב כגון קזאין וחלבון מי גבינה.
לעומת זאת, חלב מתורבת מכיל את אותם חלבוני חלב, ולכן עונה על הבעיות הללו.
גבינה היא מצרך מאוד פופולרי – בארצות הברית, אדם צורך בממוצע כ-18 קילו גבינה.
האהדה לגבינה קשורה למנעד הרחב של הטעמים והמרקמים הנלווים לה, בנוסף לכך שהיא מקור טוב לחלבונים.
לעומת זאת, תחליפי גבינה צמחיים אינם זוכים לאותה אהדה, כיוון-שאלו לא עומדים בציפיות הצרכן מבחינת טעם, מרקם, תגובה לבישול ועושר בחלבונים.
תחליפים צמחיים לא מצליחים לשכפל את אפקט ההתכה של גבינות פופולריות כגון מוצרלה וצ'דר.
לעומת זאת, מתחליפי חלב הכוללים חלבוני חלב שנוצרו בתהליכי פרמנטציה או הנדסה גנטית, ניתן לייצר גבינות שעונות על הבעיות הללו.
חלקים גדולים מכדור הארץ אינם מתאימים לגידול בעלי חיים.
לעומת זאת, ייצור החלב המתורבת יכול להתבצע במפעלים שנפרסים על שטח קטן יחסית וניתן לווסת בהם את הטמפרטורה בקלות.
בנוסף, תעשיית החלב המתורבת דורשת כמות פחותה של משאבים חקלאיים, לכן ניתן לשנע אותה לשטחים רבים בקלות.
למעשה בכל מקום בו קיימים מים ומקורות אנרגיה נקיים ניתן לייצר את החלב המתורבת.
במוצרי החלב קיימים הרבה רכיבי תזונה חיוניים, אך קיימים גם מספר רכיבים חיוניים פחות ולעיתים אינם רצויים כלל, כגון כולסטרול, שומנים רווים ולקטוז.
נוספים גם תוצרי לוואי לא טבעיים עקב התיעוש של החלב, כגון הורמונים ואנטיביוטיקות.
בשיטות החדשניות להפקת חלב מתורבת ניתן לייצר חלב ללא רכיבים אלו כלל, או לפחות להפחית את כמותם ביחס לחלב מן החי.
מעבר לכך, ניתן להגדיל את הכמות של הרכיבים המועילים בחלב, כמו ייצור חלב עם אחוז גבוה יותר של חלבון.
מנקודת מבט אלרגנית, חלבון החלב הוא אחד האלרגנים המובילים למזון.
לאחר קבלת מידע מלא, הצרכנים יכולים לבחור מבין מנעד רחב יותר של אפשרויות, על סמך הצרכים האישיים וההעדפות התזונתיות שלהם.
תעשיית החלב היא חלק משמעותי מהכלכלה העולמית, וגורפת קרוב לטריליון דולרים בשנה.
הצריכה העולמית של מוצרי חלב (לרבות תוצרים כגון גבינה ויוגורט) ממשיכה לגדול, בעיקר עקב גידול האוכלוסייה העולמית ועקב גידול הביקוש בתזונה המערבית.
הייצור השופע של החלב הופך אותו למוצר מאוד זול וזמין, בעיקר במדינות מערביות.
אחד האתגרים הגדולים בתחום החלב המתורבת הוא להוריד משמעותית את עלות הייצור של חלבוני החלב, כדי שיהיה אפשר למכור את המוצרים שיופקו מהם במחיר שאינו עולה על זה של מוצרי החלב מהחי.
לשם כך נחוצים מפעלים שיוכלו להפיק חלבוני חלב בכמויות מסחריות.
מחקר שנערך בשנת 2021 וכלל כ-42 משתתפים מארצות הברית, בריטניה, גרמניה וסינגפור, בדק מהו היחס כלפי חלב מתורבת אשר מיוצר בעזרת תסיסה מדויקת או ביולוגיה סינתטית.
תוצאות המחקר הראו כי יש כמות משמעותית של אנשים אשר מעט חשדנים כלפי מוצרי חלב אלו.
המעט שנותרו הם אנשים אשר מתנגדים בתוקף לרעיון של חלב מתורבת או שתמכו בהתלהבות ברעיון.
עבור המשתתפים שתמכו ברעיון של חלב מתורבת, הסיבה המרכזית לכך הייתה הדאגה לשלום בעלי חיים; עבור אלו שהתנגדו לרעיון, הטענה המרכזית הייתה שזהו תהליך לא טבעי, ויכול לגרום לנזק בריאותי לצרכנים.
מהמחקר נובע ששיפור הטעם הוא הגורם המרכזי שיכול להוביל להעדפה של מוצרים מחלב מתורבת מאשר סוגי החלב האחרים (מן החי או מבסיס צמחים).
אולם, מחקר נוסף שנערך בשנת 2021 וכלל 5,054 משתתפים מארצות הברית, בריטניה, גרמניה, הודו וברזיל, הראה קבלה רחבה יותר.
המחקר בדק מהו היחס כלפי מוצרי חלב אשר מיוצרים מתסיסה מדויקת; תוצאותיו הראו כי כמות ניכרת של משתתפים (כ-78.8%) הסכימו לנסות מוצרים אשר מכילים חלב הנוצר מתסיסה מדויקת וכ-70.5% היו גם קונים מוצרים אלו.
כשנשאלו האם הם צפויים לרכוש באופן קבוע, בממוצע 49.8% מהמשיבים מכל מדינה ציינו שהם כנראה או בהחלט היו עושים זאת.
הדרישה למוצרים אלו קיימת בעיקר בקרב אנשים שמוצרי גבינה אינם חלק משמעותי, אם בכלל, מהרגלי האכילה שלהם.
בנוסף לכך לרוב צעירים עד גיל 40 מעוניינים במוצרים אלו.
בשנת 2023 הודיעה חברת רימילק (Remilk) הישראלית שהיא קיבלה אישור ממשרד הבריאות הישראלי לשווק חלבון חלב אשר מיוצר בתרבית תאים במעבדה, בנוסף לאישור לשווק את מוצריה בסינגפור ובארצות הברית.
זהו האישור הראשון שניתן בישראל לחלבון מיוצר בתרבית תאים.
חברה ישראלית בשם אימג'נדיירי (Imagindairy), אשר מייצרת חלבון חלב בעזרת תסיסה מדויקת, קיבלה אישור לשווק את מוצריה בארצות הברית.
חברת וילק (Wilk) הישראלית עוסקת בייצור רכיבי חלב, כגון שומן חלב, באמצעות תרבית של תאי אפיטל אימורטליים.
ב-2025 חברת שטראוס הודיעה על השקת קו מוצרים בשם CowFree שכולל חלב וגבינה רכה טבעוניים המבוססים על חלבון חלב פרה BLG שמופק בתסיסה מדויקת מתאי פטריה.
כמה שבועות לאחר מכן, בנובמבר 2025, הודיעו מחלבות גד יחד עם חברת רימילק על השקת "החלב החדש", שמבוסס על חלבון חלב פרה BLG שמופק מתסיסה של שמרים.
חלאיב היא עיר נמל ועיר לחוף ים סוף הממוקמת במשולש חלאיב, אזור שנוי במחלוקת בין מצרים לסודאן.
באזור חלאיב ישנם אזורים אפרוטרופיים עד הר עלבה, מה שהופך אותו לאזור ייחודי במערכות האקולוגיות בצפון אפריקה.
באזור צומחים של עצי שיטה, מנגרובים ושיחים אחרים, בנוסף למינים אנדמיים של צמחים.
הפסגות הגבוהות ביותר באזור הן הר עלבה, בגובה 1,435 מטרים, הר שלאל, בגובה 1,409 מטרים, הר שנדיב, בגובה 1,911, והר שנדודאי, בגובה 1,526 מטרים.
בממברנת התא משובצים חלבונים רבים המבצעים את רוב תפקודי הממברנה.
לחלקם החלק הטרנס ממברנלי הוא עוגן לחלק העיקרי של החלבון (לדוגמה CD3-zeta).
בעוד שלאחרים המבנה הטרנס ממברנלי הוא העיקרי והחשוב לפעילותם (לדוגמה Influenza A M2 H+ channel).
מקצתם פרושים לרוחב השכבה הכפולה ומקצתם קשורים לפניה.
לעיתים, נקשר לחלבון כזה חלבון ממברנה פריפריאלי שמפעיל אותו.
מעבר של יונים ושל מולקולות פולריות קטנות מצדה האחד של הממברנה לצד השני נעשה באמצעות חלבוני העברה (transport proteins).
ישנם שני סוגים של חלבוני העברה:
תעלות (מעבר חומרים מהיר יחסית).
נשאים, הכוללים גם משאבות (מעבר החומרים איטי בערך פי אלף מהתעלות).
תעלות הן נקבים גליליים בממברנה שדרכם עוברים חומרים, לרוב יונים, במורד מפל ריכוזים.
חלק מהתעלות נפתחות ונסגרות באופן מבוקר, ואילו אחרות פתוחות באופן קבוע.
לתעלות תפקיד חשוב בתהליכים רבים כמו הולכת האות העצבי, קביעת קצב לב, הפרשת חומרים, התכווצויות שרירים ועוד.
נשאים (טרנספורטרים) הם חלבוני העברה אשר מזרזים העברה ספונטנית של חומרים בצורה של דיפוזיה מזורזת.
העברה זו מסתמכת על שינוי הפיך במבנה החלבון וקישור ייחודי לחומר המועבר, אך היא לא דורשת אנרגיה.
הנשא נקשר אל החומר אותו הוא מעביר מצידה האחד של הממברנה ומשחרר אותו מצידה השני.
העברה של חומרים במורד מפל ריכוזם וללא השקעת אנרגיה על ידי תעלות או נשאים נקראת העברה סבילה.
ייתכן מצב בו שני חומרים עוברים, האחד במורד מפל הריכוזים והשני נגדו.
במקרה כזה המעבר במורד מפל הריכוזים נותן אנרגיה לחומר השני לעבור נגד מפל הריכוזים.
תנועה כזו יכולה להיות simport - חציית הממברנה של שני החומרים באותו הכיוון, או antiport - חציית הממברנה של שני החומרים בכיוונים מנוגדים.
בשני המקרים לא נעשה שימוש ב-ATP.
משאבות הן סוג של נשאים הדורשים השקעת אנרגיה (שמקורה בדרך כלל ב-ATP) לצורך פעילותם, והן מאפשרות מעבר של חומרים כנגד מפל ריכוזם.
העברה של חומרים כנגד מפל הריכוזים ותוך השקעת אנרגיה על ידי משאבות נקראת הובלה פעילה.
ממברנת התא מכילה מבנים חלבוניים מיוחדים המאפשרים תקשורת בין תאים, זיהוי ותגובה לחומרים בסביבתו.
בתהליכים אלו יש תפקיד חשוב לקולטנים (receptor proteins).
האותות הנקלטים על ידי הקולטנים משפיעים על תהליכים מכריעים בחיי התא, כגון: המשך גדילת התא, חלוקתו, מועד החלוקה, כיוון התמיינותו ואף מות התא.
חלבוני היכרות (recognition proteins) הם גליקופרוטאינים, כלומר חלבונים שקשורים אליהם שיירים של אוליגו-סוכרים.
הם משמשים לתא מעין דגלי סימון, המזהים את התא כ"אני" – כשייך לבעל חיים מסוג מסוים או לרקמה מסוימת.
תאי דם לבנים, הנלחמים בזיהומים, מבחינים בצורה זו בין תאים עצמיים של הגוף, אותם הם אינם תוקפים, לבין תאים זרים, של חיידקים ופולשים אחרים – הנושאים על גבי הממברנה שלהם חלבוני "אני" שונים – אותם הם מתקיפים ומשמידים.
בעובר המתפתח, תאים היוצרים רקמה מסוימת מזהים אלה את אלה ומתקבצים יחד.
חלבוני היצמדות (adhesion proteins) הם מולקולות גליקופרוטאינים המסייעות לתאים השייכים לאותה רקמה ביצור רב-תאי להישאר מחוברים וצמודים זה לזה.
בעת היווצרות הרקמות, חלבוני היצמדות קושרים תאים שכנים זה לזה.
כמה מתאי החיבור האלה הופכים לצמתים בין-תאיים, היוצרים מעין מבנים מגשרים בין ציטופלזמות של תאים שכנים, ומאפשרים בכך קשר רצוף בין התאים.
קשר המתבטא בהעברת חומרים מתא לתא.
האנזימים הממוקמים בממברנה מזרזים תגובות המתרחשות על פני שטח הקרום.
קבוצה מוכרת של אנזימים בממברנה הם הפוספוליפאזים.
מהווים תמיכה מכנית של קרום התא.
תפקידם להחזיק את מולקולות הקרום כך שלא יקרסו.
חלבוני G (באנגלית ידועים גם כ-guanine nucleotide-binding proteins) הם חלבונים השייכים לקבוצת אנזימי GTPases ומשתתפים במסלולי מעבר אותות בתא, שהם מסלולי בקרה תוך־תאיים אשר מופעלים בתגובה לאותות חיצוניים.
שמם נובע מיכולתם לקשור גואנין אליו מחוברים 3 מולקולות זרחה המכונה GTP.
חלבוני G מתווכים תהליכים רבים ברמה התאית.
ישנם כ-1,000 קולטנים שונים בגוף האדם המשתמשים בחלבוני G לצורך העברת אותות אל פנים התא.
בין יתר פעילויותיהן, חלבוני G מעורבים במסלולי הקליטה של פוטונים, של ריחות, של הורמונים ושל נוירוטרנסמיטורים.
אלפרד גילמן ומרטין רודבל, חוקרים מארצות הברית גילו וחקרו את החלבון ועל כך הוענק להם פרס נובל בשנת 1994.
ניתן לסווג את חלבוני G לשני סוגים:
הטרוטרימרים, אליהם לעיתים מתייחסים כחלבוני G גדולים.
משופעלים על ידי קולטנים (רצפטורים) טרנסממברנלים החוצים את הממברנה שבע פעמים (7TM), קולטנים המצומדים לחלבון G.
מורכבים מ-3 תתי יחידות: אלפא (α), בטא (β) וגמא (γ).
יחידת אלפא היא זו שקובעת את פעילות החלבון ויכולה לשמש כמפסק מולקולרי, על אף שבחלק מחלבוני ה-G יש תפקיד גם לתת־יחידות בטא וגמא בהפעלת חלבונים שונים.
כאשר תת-יחידה אלפא קשורה ל-GTP (גואנין טרי פוספאט) המסלול משופעל, וכאשר היא קשורה ל-GDP (גואנין די פוספאט) המסלול כבוי.
מונומרים, או חלבוני G קטנים.
הם הומולוגים לתת-יחידה אלפא (α) של ההטרוטרימר.
החלבון Ras, המשתתף בהעברת אותות של מסלולי גדילה והתמיינות, הוא דוגמה לחלבון G מונומרי.
לאחר קישור סלקטיבי של מולקולת סיגנל-ראשוני לקולטן המצומד לחלבון G, המכונה גם GEF ונמצא על פני הממברנה של התא, יש השראה של שינוי מבני בו וכתוצאה מכך שפעולו.
שפעול זה משרה שינוי קונפורמציה גם בחלבון G וכך לשחרור ה-GDP.
כיוון שיש בתא פי עשרה יותר GTP לעומת GDP, הסבירות שה-GDP שהשתחרר יוחלף ב-GTP היא גבוהה יחסית.
אם אכן הוחלף ל-GTP, חלבון ה-G משופעל והקישור לקולטן המצומד לחלבון G נחלש, ולכן חלבון ה-G ניתק מהקולטן.
קיימים חילוקי דעות לגבי מנגנון השפעול הספציפי; המנגנון הקלאסי אומר ששפעול חלבון G מתבטא בכך שתת-יחידת אלפא קושרת GTP במקום GDP ונפרדת מיחידות בטא וגמא.
במצב זה, תת-יחידה אלפא פעילה ויכולה לשפעל אנזימים שונים ולהמשיך את תגובת השרשרת בתא וכן תת-יחידות בטא-גמא יכולות לשפעל חלבונים אחרים.
יחד עם זה, מחקרים מאוחרים יותר הראו שאין הכרח בהיפרדות של תת-היחידות.
השליח השניוני של חלבון ה-G, וכך גם פעולתו, משתנה לפי תתי־היחידות הספציפיות שמשופעלות, בין היתר החלבונים שמופעלים הם אדנילאט ציקלאז, תעלות יונים ופוספוליפאז C.
בטא-גמא חשובים בין היתר לבקרה ולהפסקת האות ולהפעלה של חלבונים.
הסימן הראשון לתת-יחידות אלה גם תפקיד הגיע משינויים בשריר הלב כתוצאה מגירויים פאראסימפתטיים.
במקרה זה, השליחים השניוניים שנצפו לא היו מסיסים, אולם היה ידוע באותה העת כי הפעילות הזו מתווכת באמצעות חלבוני ה-G.
השינוי הוא בהכנסה של אשלגן לתא, על ידי תעלות אשלגן, וזו מתווכת באמצעות חלבון ה-G.
באותה עת, נמצא גם שתת-היחידות בטא-גמא יכולות להפעיל איזופורמים מסוימים של פוספוליפאז C וכן פוספוליפאזים אחרים.
לתת־יחידה Gα יש גם פעילות של GTPase, אך הקצב הקטליטי שלה נמוך ולכן רק לאחר זמן מה היחידה Gα מעודדת את פירוק ה-GTP ל-GDP+Pi.
כאשר Gα קושרת שוב GDP, בעקבות הפירוק, היא חוזרת לקונפורמציה הקודמת והלא פעילה.
נוסף על כך, שפעול של חלבונים משפעלי GTPase (Regulator of G protein signalling או RGS) מאיץ את פעילות ה-GTPase, ובכך מזרז חזרה למצב הלא פעיל של החלבון.
לאחר פירוק ה-GTP, יכול להתחיל מחזור העברת סיגנלים חדש.
רבים מחלבוני ה-G מפעילים במישורין או בעקיפין חלבונים שעוצרים את פעולת חלבוני ה-G.
גם לחלבונים המונומרים יש חלבונים המבקרים את פעולתם ומפרקים את ה-GTP, והם מכונים GAP.
בנוסף קיימות בקרות על הפעילות של החלבונים על ידי קינאזות של קולטן המצומד לחלבון G, שגורמים להפסקת השפעול של חלבוני G נוספים.
חלבונים אלה התגלו לראשונה בגלל פעילותם בוויסות מחזור התא ולכן פגיעה בהם עלולה להתבטא בפעילות סרטנית של התא.
מנגנון הפעולה של חלבונים אלה דומה למנגנון של החלבונים ההטרוטרימרים.
שפעולם נעשה באמצעות החלפה של GDP ב-GTP.
ההחלפה נעשית באמצעות שחרור של ה-GDP, וכיוון שריכוזו של GTP בתא גבוה יחסית, לרוב נקשר GTP בעקבות השחרור.
בצורה דומה לחלבונים ההטרוטרימרים, פירוק של ה-GTP באמצעות פעילות ה-GTPase של החלבון גורמת להפסקת הפעילות, וזו יכולה להיות מואצת באמצעות חלבוני GAP.
יחד עם זה, יש שוני מסוים בין חלבונים אלה לחלבונים ההטרוטרימרים, שמתבטא בחלבוני מעכבים, Guanosine nucleotide dissociation inhibitors (או GDI), אשר שומרים את החלבון במצבו הלא-פעיל.
אף שמבנם הכללי דומה, ישנם קומפלקסים שונים של חלבוני G הטרוטרימרים (Gαβγ), הנבדלים במסלולים בהם הם משתתפים.
כל קומפלקס משופעל על ידי קולטן שונה, ומשפעל חלבוני מטרה שונים.
ההבדלים בין הקומפלקסים השונים מתבטאים בהבדל בתת-יחידה אלפא וכן ביחידות בטא-גמא.
ידועים מספר קבוצות של תתי־יחידות אלפא: Gα12/13 ,Gαi, Gαq, Gαs ובתוך כל קבוצה נמצאים חלבונים שונים.
רוב התאים מבטאים רק חלק מהחלבונים השונים.
חלק מהחלבונים, כגון αolf, αt או αgust מתבטאים בתאים ברקמה מסוימת בלבד.
חלבוני G אחרים מתבטאים רק בתאים ממקור עוברי משותף, למשל αz מתבטא רק בתאים נוירונליים.
אחרים, כגון αs מבוטאים בכל התאים.
ההורמון גלוקגון נקשר לקולטן 7TM, אשר לקומפלקס המכיל תת-יחידה Gαs.
לאחר שפעולה Gαs-GTP נקשרת לאנזים אדנילט ציקלאז אשר יוצר את מולקולת הסיגנל השניוני cAMP.
בהמשך המסלול cAMP משפעל את הקינאז PKA.
לעומת זאת, ישנם הורמונים המשפעלים קולטן הקשור לקומפלקס חלבוני G המכילים תת-יחידה Gαq.
תת-יחידה זו משפעלת את האנזים פוספוליפאז C, ובהמשך המסלול משופעל קינאז בשם PKC.
שפעול קינאזות שונות (PKA לעומת PKC) על ידי חלבוני G השונים (Gαs לעומת Gαq, בהתאמה) מוביל לתגובה תאית שונה לסיגנל.
ישנם חלבוני Gα נוספים (כגון Gαi), המשתתפים במסלולי מעבר אותות שונים, שלא פורטו כאן.
קיימים סוגים שונים של תת-יחידות בטא וגמא, נוסף על הסוגים השונים של תת-היחידה אלפא.
חמישה סוגים של תת-יחידה בטא ידועים (GNB1, GNB2, GNB3, GNB4, GNB5, GNB1L ו-GNB2L1).
בעוד בין תת-יחידות בטא השונות יש דמיון של מעל 50%, בין תת-יחידות גמא השונות רבה יותר.
יש שילובים בין תת-היחידות שלא ידוע על קיומם באופן טבעי.
המבנה של החלבונים ההטרוטרימרים מורכב מ-3 תתי־יחידות: אלפא (α), בטא (β) וגמא (γ).
תת-יחידות בטא וגמא מחוברים ביניהם בקשר Coiled coil, קשר חזק שבו יש ליפוף של שני סלילי אלפא אחד סביב השני.
בתת-יחידה אלפא יש אתר שקושר GTP וכן מתחם לו יש פעילות של פירוק GTP ל-GDP (GTPase).
צורתה של תת-יחידה בטא הוא כשל פרופלור, והיא מורכבת ממשטחי בטא רבים.
הקצה הקרבוקסילי של תת-יחידה אלפא נקשר לקולטן המצומד לחלבון G, והוא שיוצר את הספציפיות של הקולטן.
הקצה האמיני של תת-יחידה הוא שנקשר לתת־יחידות בטא-גמא.
תת-יחידה אלפא יוצרת שני מתחמים נפרדים.
לאחד מבנה דומה ל-Ras, והשני בנוי מהליקסים רבים ששונה מהחלבונים המונומרים.
האזור השני משתנה מאוד בין תת-יחידות האלפא השונות.
תת-יחידה אלפא קשורה לממברנת התא באמצעות מודיפיקציה בה מוסף ליפיד לחלבון.
תת-יחידה גמא קשורה אף היא לממברנה באותה צורה.
לעומת זאת לתת־יחידה בטא אין מודיפיקציה דומה, והיא מחוברת בעקיפין, על ידי קשרי ה-Coiled coil שדרכם היא מחוברת לתת־יחידה גמא.
חלבונים אלה מורכבים משרשרת פפטידית אחת, המורכבת מכ-190 חומצות אמינו.
בדומה לחלבונים הטרימריים, גם חלבונים אלה מחוברים באמצעות התמרה שומנית בקצה הקרבוקסילי לקרום התא.
החלבונים המונומרים יכולים לקשור GTP או GDP, וגם להם פעילות של GTPase.
למעשה, חלבונים אלה הומולוגיים לתת־היחידה אלפא של החלבונים הטרימרים, מלבד העובדה שהם יכולים לפעול בלא תלות בתת-יחידות אחרות.
מחלות הקשורות לפעילות חלבוני G
פעילות חלבוני G הכרחית למספר מסלולי העברת אותות בתא.
בין המחלות שקשורות לתפקוד לא תקין של החלבון הן כולרה, הן שעלת והן מחלות אחרות.
חלבון כימרי או כימרה הוא חלבון מלאכותי שהונדס בשיטות ביולוגיה מולקולרית ממספר רצפי DNA השייכים לגנים המקודדים לחלבונים שונים, וייתכן אף שמקורם ביצורים שונים.
מקור השם בכימרה מהמיתולוגיה היוונית, המתוארת כמורכבת מחלקי גוף של חיות שונות.
לחלבונים כימרים שימושים מדעיים וקליניים שונים.
שימוש נפוץ ברפואה הוא נוגדנים כימרים, כמו אווסטין או הרצפטין.
חלבונים אלו מורכבים מאזור קושר האנטיגן (Fab) עכברי ואזור קבוע (Fc) אנושי.
על ידי שימוש בנוגדנים כימרים (או נוגדנים מואנשים) שומר הנוגדן על יכולת הקישור שלו לאנטיגן אך אינו מעורר תגובה חיסונית מצד הגוף כמו נוגדן עכברי רגיל.
כשרוצים לסמן חלבון, ניתן לצרף לרצף הגנטי שלו גן מדווח, שיתורגם יחד איתו (לדוגמה GFP).
חלבון סוכך (שפרון, Chaperone) הוא חלבון המסייע למגוון רחב של חלבונים אחרים להתקפל למבנה מרחבי (מבנה שניוני ומבנה שלישוני) תקין תוך כדי ובסיום תהליך התרגום, כאשר הוא עצמו אינו חלק מהמבנה הסופי שלהם.
לא מקובל להתייחס לחלבון סוכך כאל אנזים על אף שהוא זרז של פעולת קיפול החלבונים.
חלבון סוכך מכונה גם חלבון לוויה או חלבון מלווה.
חלבוני הסוכך התגלו לראשונה בזבובי פירות, כמונעי התאגדות של חלבונים שעברו דנטורציה, לאחר עקת חום בזבובים.
מקור השם "Chaperone" הוא בכינוי לאישה מבוגרת שמלווה בחורה צעירה לאירועים חברתיים כדי לוודא שהיא מתחברת רק עם הבחורים הנכונים.
בהשאלה לעולם החלבונים, החלבון הסוכך מסייע ליצירת הקשרים התוך-חלבוניים המביאים ליצירת המבנה המרחבי התפקודי של החלבון.
רבים מהחלבונים הסוככים הם חלבוני עקה ובמיוחד חלבוני עקת חום.
חלבוני עקה הם חלבונים שהתא מגביר את ייצורם כדי להתגבר על מצב מעיק, למשל טמפרטורה גבוהה או חומציות גבוהה.
המיוחד למצבי עקה הוא שהם מגבירים את הקצב בו חלבונים יוצאים ממצבם המרחבי הנכון ומפסיקים לתפקד.
במצב עקה חלבונים חדשים רבים עשויים גם לא להתקפל נכון מלכתחילה.
החלבונים הסוככים מגינים על החלבון המתקפל מפני עיוותים מבניים שעלולים לחול בו עקב מצב עקה.
מעבר לכך, ישנם חלבונים שיצירתם דורשת תמיד חלבון סוכך כדי למנוע התקפלות מוקדמת מדי של השרשרת הפוליפפטידית.
לחלבונים סוככים המגנים על הייצור הראשוני של החלבונים קוראים חלבנים סוככים גרעיניים.
את החלבונים הסוככים המסייעים בהתקפלות הראשונית של הפוליפפטיד למבנה שניוני ניתן למצוא בסביבת הריבוזומים.
הסוגים הנוספים של חלבונים סוככים נמצאים באזורים אחרים בתא ומגנים על החלבונים בו מפני מצבי עקה.
בין הסוגים האחרים של חלבונים סוככים יש המעורבים בהובלת חלבונים דרך קרומים תוך-תאיים (טרנספורט) למשל דרך המיטוכונדריה והרשתית התוך פלסמית (ER).
כשחלבון עובר דרך קרום הוא נפרש ומתקפל חזרה למצבו המרחבי הנכון.
תפקודים אחרים של חלבונים סוככים מוסיפים להתגלות כגון: עזרה בפירוק חלבונים בתגובה למחלות הנגרמות מאגרגציית חלבונים.
מקובל לחלק את החלבונים הסוככים גם לפי גודלם.
חלבונים סוככים קטנים במיוחד קרויים "שפרונינים".
ארט הורביץ לא טבע את המושג "חלבון סוכך", אולם הוא היה המדען הראשון שהשתמש בו עבור חלבון התואם את ההגדרה.
ג'ורג' לורימר היה הראשון שהצליח למדוד כמות של חלבונים סוככים אין ויטרו.
אולריך הרטל היה הראשון שעשה מחקרי אין ויוו על חלבונים סוככים.
סוזן לינקוויסט מצאה קשר בין פעילות לא תקינה של חלבונים סוככים למחלות תלכידים ופריונים.
החלבונים בנויים משרשרת מקופלת של חומצות אמיניות.
סדר חומצות האמיניות בשרשרת מכונה מבנה ראשוני.
המבנה הראשוני מוחזק בקשרים פפטידיים.
האופן בו אזורים בשרשרת מקופלים ליצירת מבנים תלת־ממדיים פשוטים מכונה מבנה שניוני.
האופן בו כלל השרשרת מקופלת בתלת-ממד קרוי מבנה שלישוני.
המבנה השניוני מוחזק בעיקר על ידי קשרי מימן והמבנה השלישוני על ידי קשרים בין־מולקולריים שונים.
בחלבונים שאינם קרומיים קשרים אלה הם בעיקר משיכת שומן לשומן בעקבות הדחייה מהמים של נוזל התוך־תאי.
בחלבונים לא קרומיים, החלקים השמנוניים של החלבון מתכנסים לתוכו והחלקים ההידרופיליים שלו בולטים החוצה.
מסיבה זו, סביבה שמנונית פורסת את החלבון וסביבה הידרופילית מקפלת אותו.
ישנם שני סוגים של מערכות חלבונים סוככים: 1. מערכות המספקות סביבה שומנית לחלבון שמקופל לא נכון ולהחליף סביבה זו בהשקעת אנרגיה בסביבה הידרופילית חזקה וכך לדחוף את החלבון לקיפול נכון.
2. מערכות שמספקות סביבה הידרופילית לחלק של חלבון ומחליפות אותה בהשקעת אנרגיה בסביבה שומנית כדי לפרוש את החלבון.
פרישה זו מאפשרת לחלבון לעבור דרך קרום תוך תאי, להתקפל חזרה למבנה השלישוני הנכון שלו באופן ספונטני או להתקפל חזרה למבנה שלישוני נכון בעזרת מערכות חלבונים סוככים מהסוג הראשון.
ישנם חלבונים להם מבנה רביעוני, כלומר הם מורכבים מצירוף בעל סדר מוגדר של כמה שרשראות שלכל אחת מהן יש מבנה שלישוני משלה.
כך למשל, החלבון המוגלובין מורכב מארבע שרשראות משני סוגים שונים.
ישנם גם חלבונים שעובדים בקבוצות, למשל, האקטין והמיוזין שבתאי השריר מושכים זה את זה כדי ליצור כיווץ של התא.
במערכות החלבונים הסוככים מהסוג הראשון יש על פי רוב חלבונים עם מבנה רביעוני שעובדים בקבוצות.
בקבוצה יש לפחות שני חלבונים, אחד בעל צורה של סיר ואחד בעל צורה של מכסה .
החלבונים המקולקלים נכנסים לסביבה המעודדת תיקון מבנה המצויה "בתוך הסיר", מכוסים על ידי "המכסה" ובהשקעת אנרגיה על ידי הפיכה של ATP ל־ADP הסביבה השומנית הפנימית הופכת להידרופילית חזקה.
השפרונים עצמם אינם נוטים להיפגע בעקת חום.
חלק מהם נותר במבנה תקין אפילו ב־49 מעלות צלזיוס.
מצב בו הרבה חלבונים מיוצרים בו זמנית בתא הוא מצב עקה, משום שהרבה מהחלבונים האלה יכולים להימשך זה אל זה וליצור גוש שרשראות חלבון במקום חלבונים תקינים.
מצב כזה יכול להיווצר בעקבות ניצול מרבי של מערכת ייצור החלבונים של התא על ידי נגיף.
לכן נגיפים שונים מכילים חלבונים סוככים וחומר תורשתי המקודד לחלבונים סוככים שמייצרת מערכת ייצור החלבונים של התא.
חלבונים סוככים אלה עוזרים לחלבונים הנגיפיים להיווצר.
חוקרי האבולוציה המולקולרית מצביעים על כך שגם רבים מהחלבונים הסוככים של תאים שאינם נושאים נגיף הם בעלי מבנה של חלבונים נגיפיים.
לחלבונים אלה הם בעלי מבנה רביעוני המורכב מתצמיד של תתי-יחידות חלבוניות קצרות וזהות.
מבנה כזה מאפשר לגן המקודד לחלבון סוכך להיות קצר פי כמה מגן המקודד לחלבון רגיל טיפוסי.
זאת משום שהוא מקודד רק לשרשרת המרכיבה יחידה אחת בתצמיד ולא למבנה השלם (במקרה של GroES שבתמונה הגן מקודד ל־1/7 מהחלבון השלם).
חיסכון קידודי זה אופייני לחומר תורשתי נגיפי.
מלבד זאת, אם חלבון סוכך יוצא אל הנוזל הבין־תאי, הוא מפעיל תגובה חיסונית חזקה כמו חלבון נגיפי.
חוקרי האבולוציה מסיקים שרבים מהחלבונים הסוככים הגיעו אל היצורים הרב־תאיים השונים בעקבות הדבקות במחלות נגיפיות או בעקבות סימביוזה עם נגיפים.
לא מן הנמנע שתהליכים של רכישת חלבונים סוככים מנגיפים ממשיכים להתרחש כל הזמן בתדירות נמוכה.
ייתכן גם שנגיפים שונים חוזרים ורוכשים חלבונים סוככים מתאי מאכסן.
אבולוציונית, מדובר במצב מאוד יוצא דופן שבו התפתחות של גן אחד אינה חופפת את ההתפתחות של שאר הגנים בגנום.
יש כאן מעין מצב התפתחותי של "קיפוץ מענף לענף" בעץ האבולוציוני.
חוקרי האבולוציה מכנים סוג התפתחות זה בשם אבולוציה אופקית.
האבולוציה של השפרונינים (חלבונים סוככים קטנים) יוצאת דופן אף היא.
השפרונינים, בניגוד לחלבונים הסוככים האחרים עברו אבולוציה רגילה אך מהירה.
הם מצויים בכל סוגי התאים ולכן יש להסיק שהם נוצרו לפני שממלכות העל של החי התפצלו לאאוקריוטיים, בקטריה וארכאה אולם בשל האבולוציה המהירה שלהם, יש שוני קיצוני בחלקים מהמבנה שלהם בין מינים טקסונומיים קרובים,.
חלבון מגיב C (C-reactive protein או בקיצור CRP) הוא חלבון ממשפחת הפנטרקסינים, המיוצר בכבד ונמצא בפלזמת הדם.
סבורים שהחלבון מסייע למערכת המשלים בהיצמדות לתאים זרים ופגועים ובתגובת מערכת החיסון למחלה.
בשלב חריף של דלקת, תאי דלקת שונים משחררים ציטוקינים (כגון IL-1, IL-6 ו TNF-α), שבהגיעם לכבד הם מגרים את תאיו לייצר חלבונים מגיבים שונים, ביניהם חלבון מגיב C.
ערכי חלבון מגיב C בבדיקת דם עולים בצורה משמעותית שעות ספורות לאחר התחלת דלקת ולכן משמשים כאינדיקטור לקיומם של מצבי דלקת שונים.
מעקב אחרי ערכי החלבון מאפשר זיהוי של התקדמות מחלה או של יעילות הטיפול בה.
בדיקת CRP נעשית למעשה כבדיקת דם כימית.
הערכים הנורמליים של CRP בדם הם ערכים אשר נמוכים מ3mg/L.
ערכים גבוהים בבדיקת CRP לא מאפשרים זיהוי מחלה ספציפית אלא משמשים כמדד כללי לנוכחות דלקת.
במקרים מסוימים מסייעת הבדיקה להבחנה בין מחלה הנגרמת על ידי נגיף למחלה הנגרמת על ידי חיידק, וכך מסייעת בהחלטה על נחיצות טיפול אנטיביוטי.
חָלָב שְׁקֵדִים הוא משקה לבן העשוי משקדים טחונים, מים ולעיתים גם סוכר או ממתיקים מלאכותיים, מלבין ותמציות טעם.
חלב שקדים שימש כמשקה של המעמדות הגבוהים החל מהתקופה הרומית בכל רחבי אירופה ואסיה.
בימי הביניים שימש חלב השקדים תחליף לחלב בתקופת התענית, בה נאסר על נוצרים לאכול מוצרים מן החי.
חלב השקדים אף שימש תחליף לחלב רגיל בשל עמידותו לעומת חלב מן החי (בתקופה בה טרם היו אמצעי הקירור), ולכן חלב השקדים שימש כמשקה, בעוד שחלב הבקר והצאן חובץ לחמאה וגבינות.
כיום נמכר חלב שקדים בייצור מסחרי, ולעיתים מוסיפים לו תמציות טעם בטעמי וניל ושוקולד.
משקה שקדים מזרח תיכוני נפוץ המתבסס על חלב שקדים קרוי "רוזטה" ונמכר לרוב כסירופ לבן ממותק בניחוח שקדים, אותו מדללים במים קרים או שותים עם ערק.
בישראל נמכר ממרח חלב שקדים בכבישה קרה (במרקם דמוי טחינה) שאינו ממותק, הניתן לשימוש כמשקה (כשמדולל במים), כממרח לכריכים וכתוספת לגרנולה ודגני בוקר.
בשונה מחלב מן החי ובדומה לתחליפי חלב מן הצומח, חלב השקדים אינו מכיל כולסטרול או לקטוז.
בניגוד לחלב מן החי ולחלב סויה, כמות החלבון בחלב שקדים היא מועטה ביותר, ותכולת הנתרן שבו גבוהה יותר.
בהשוואה לחלב פרה, חלב שקדים מכיל פחות שומן רווי ויותר שומן לא רווי.
חלב ציפורים הוא קינוח עדין המקובל במטבחים שונים במזרח אירופה ובמרכזה ובהם במטבח הרוסי, הרומני וההונגרי.
חלב ציפורים הוא קרם המופק על ידי בישול חלמוני ביצים בתוספת חלב ווניל.
לאחר הבישול מוסיפים חלבוני ביצים מוקצפים עם סוכר ווניל.
המוצר המוגמר הוא קרם וניל עדין שעליו צפים מצבורי קצף לבן עשוי מהחלבונים.
המאכל נקרא גם "כדורי שלג", בשל מראהו.
בשימוש עממי נפוץ ברוסית ("אתן לך חלב מהציפורים"), הביטוי מציין דבר שבלתי אפשרי להשיגו או דבר שאינו קיים, ומשמש כאשר אדם מבטיח לעשות את הבלתי אפשרי למען אדם אחר.
ביטויים עם משמעות קרובה בעברית הם למשל: "מים מהסלע", "אריג מצמר חמורים", "דבש אריות".
חלב עמיד הוא חלב אשר עבר תהליך עיקור (סטריליזציה), המעניק לו חיי מדף ארוכים במיוחד.
במהלך העיקור מושמדים מרבית החיידקים המצויים בחלב.
חלב רגיל עובר פסטור בטמפרטורה של 63 מעלות למשך 30 שניות, או 71 מעלות למשך 15 שניות, ומיד מקורר; תהליך זה משמיד את רוב החיידקים המצויים בו, אך שומר על ערכים תזונתיים.
לעומתו, חלב עמיד עובר עיקור - מחומם לטמפרטורה של 150 מעלות למשך 3 שניות, ומיד מקורר.
תהליך זה משמיד 99.9% מהחיידקים ומהנבגים בחלב, אך עלול לפגום בערכים התזונתיים שלו, בשל שינויים שעוברים החלבונים בעת החימום.
חלב עמיד נשמר ללא קירור במשך חודשים מבלי להתקלקל.
מבחינה קלורית, חלב עמיד זהה לחלב מפוסטר רגיל.
עם זאת, בעוד שבחלב מפוסטר יש 9 מיקרוגרם חומצה פולית ב-100 גרם, בחלב עמיד יש רק 1 מיקרוגרם ל-100 גרם,
וכן קיים אובדן חלקי בערכים של ויטמין B12, ויטמין C ו-ויטמין B1.
היא בעיקר משמשת ליצירת חלב עמיד אך בין השאר גם למיצי פירות עמידים, שמנת עמידה, חלב סויה עמיד ויין עמיד.
את הטכנולוגיה פיתחה חברת טטרה פאק השוודית בשנות ה-60 של המאה ה-20 והיא זכתה להצלחה בכל העולם.
בישראל החלה חברת תנובה להקים פס ייצור לחלב עמיד במחלבת רחובות בשנת 1977. בתחילת שנות ה-80 זכה החלב לפופולריות, מאחר שהיה זול יותר מחלב מעוקר ושווק באריזת קרטון נוחה.
בשנת 1997, בעקבות פרשת הסיליקון בחלב, השקיעה תנובה כחצי מיליון דולר בהפקת פרסומת לחלב עמיד, שצולמה בתחנת החלל מיר, זו הייתה הפעם הראשונה מעולם שפרסומת צולמה בחלל.
החלב העמיד מצליח מאוד באירופה – 7 מ-10 אירופאים שותים אותו דרך קבע.
למעשה, במדינות חמות כדוגמת ספרד, הוא מועדף בשל העלויות הגבוהות של שינוע חלב טרי.
חלב קוקוס הוא נוזל המיוצר מבשר אגוז הקוקוס, אשר מופרד מהקליפה הקשה, נטחן ואז מושרה זמן רב במים כדי למצות ממנו את השומנים, החלבונים, הסוכרים ואבות מזון נוספים.
פרי הקוקוס מורכב מ-57.1% גרעין, 9.8% מים ו-38.5% קליפה, צבעו לבן ומרקמו סמיך ושומני.